钦定古今图书集成/明伦汇编/氏族典/第451卷 > 《廖用贤尚友录》 > 范云
## 钦定古今图书集成/明伦汇编/氏族典/第451卷 > 《廖用贤尚友录》 > 范云

按《梁书范云传》，“云字彦龙，南乡舞阴人，晋平北将军
汪六世孙也。齐竟陵王子良为丹阳尹，召为主簿，迁
殿中郎，出为零陵内史。在任洁己，省烦苛，去游费，百
姓安之。明帝召还都，拜散骑侍郎，出为始兴内史，迁
假节、建武将军、平越中郎将、广州刺史，坐免。永元二
年，起为国子博士。东昏既诛，高祖留参帷幄，与沈约”
同心翊赞。梁台建，迁侍中。天监元年，高祖受禅，柴燎
于南郊，云以侍中参乘。是日迁散骑常侍、吏部尚书，
以佐命功，封霄城县侯。云以旧恩见拔，超居佐命，尽
诚翊亮，知无不为，高祖亦推心任之。二年卒，谥曰文。
子孝才嗣，官至太子中舍人。